Esta vesprada el Casal Jove acull un taller de formació sobre la diversitat sexual, discriminació i discurs d'odi en Internet
30 d’abril 2021

Esta vesprada es durà a terme un taller sobre diversitat sexual, discriminació i discurs d'odi en Internet, dirigit a jóvens de 14 a 18 anys, en el Casal Jove del Port de Sagunt de 18.00 a 19.30 hores. Este taller està centrat en els conceptes generals de diversitat sexual de gènere i familiar, i pretén aprofundir en la realitat trans per a finalitzar en els discursos d'odi, les seues conseqüències i com identificar-los. El taller està organitzat pel Grup de Participació corresponsals IES amb la Regidoria de Joventut i Infància, i compta amb la col·laboració del Departament d'Igualtat de l'Ajuntament de Sagunt.

Així mateix, este taller conclou un cicle de formació que des del grup de corresponsals s'ha organitzat per al mateix grup de participació i per a la resta de jóvens del municipi. En ells s'han tractat temes seleccionats pels mateixos com per exemple: Relacions de parella, a càrrec de @Maria\_esclapez; Sexualitat, a càrrec de la jove associació Dessex i Diversitat sexual, gràcies a la col·laboració de Col·lectiu Lambda.

En este sentit, l'activitat està dirigida a qualsevol jove d'edat compresa entre els 14 i els 18 anys. L'entrada és lliure fins a completar aforament i es contemplaran per part de l'organització totes les mesures sanitàries i de prevenció enfront de la pandèmia, que seran, així mateix, d'obligat compliment per als i les assistents.

 ​

![C Taller diversitat.jpg](/es-va/Actualidad/Documents/C Taller diversitat.jpg)  
  

*   [](http://www.facebook.com/sharer.php?u=https://aytosagunto.es/va/actualitat/esta-vesprada-el-casal-jove-acull-un-taller-de-formacio-sobre-la-diversitat-sexual-discriminacio-i-discurs-d-odi-en-internet/ "Facebook")
*   [](http://twitter.com/share?url=https://aytosagunto.es/va/actualitat/esta-vesprada-el-casal-jove-acull-un-taller-de-formacio-sobre-la-diversitat-sexual-discriminacio-i-discurs-d-odi-en-internet/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/esta-vesprada-el-casal-jove-acull-un-taller-de-formacio-sobre-la-diversitat-sexual-discriminacio-i-discurs-d-odi-en-internet/ "Linked In")
*   [](mailto:?body=https://aytosagunto.es/va/actualitat/esta-vesprada-el-casal-jove-acull-un-taller-de-formacio-sobre-la-diversitat-sexual-discriminacio-i-discurs-d-odi-en-internet/)